— Адзіны дзіцячы традыцыйны абрад “Куры”, звязаны з Калядамі, захаваўся ў Віркаве, — расказвае выхавальніца дзіцячага садка, дзе ўсяго 5 выхаванцаў, адначасова дэпутат райсавета і загадчык мясцовага клуба Жанна Васькова. — У ім удзельнічаюць выключна дзеці ад 6 да 14 гадоў, якія спяваюць песню “Куры, ня пейця рана…”. Удзельнікі ансамбля “Купалачка” выкарыстоўваюць у абрадзе пашытыя ўласнымі рукамі пальчыкавыя лялечкі — традыцыйныя калядныя персанажы: каза, мядведзь, дзед, баба. Некалькі гадоў таму абрад набыў статус нематэрыяльнай спадчыны гісторыка-культурнай каштоўнасці краіны.